བྱུགས་ཤིང་དཀར་དམར་གྱི་རྒྱན་
དང་ལྡན་པ་དང༌། དེའི་མདུན་དུ་གཏོར་འབུལ་གྱི་སྐབས་དང་བདག་བསྐྱེད་ཀྱི་
མཆོད་པ་ཆུ་གཉིས་ཉེར་སྤྱོད་དང་བཅས་པ་འབུལ་ཡུལ་གྱི་གཡོན་ནས་བརྩམས་ཏེ་
བཤམ། རང་གི་མདུན་དུ་གཡོན་ནས་བརྩམས་ཏེ་མི་རུས་སམ་པོ་དི་ཙེའི་བགྲང་
འཕྲེང། ཅང་ཏེའུ། དྲིལ་བུ། རྡོ་རྗེ། ནང་མཆོད། འཐོར་འབྲུ། ལས་བུམ་
བཅུད་ལྡན་རྣམས་དང༌། གཞན་ཡང་བགེགས་གཏོར། མེ་ཕོར། གུ་གུལ། ཡུངས་
ཀར། ལྕེ་ལྡེ། མཚམས་མཐོའི་མཆོད་གཏོཪ་བཅས་ཀྱང་བཤམས་ལ། སྟན་ལ་
འཁོད་ནས་གཞུང་ལས་འབྱུང་བ་ལྟར་སྐྱབས་ཡུལ་གསལ་བཏབ་སྟེ་སྐྱབས་འགྲོ་སེམས་
བསྐྱེད་དང་སྐད་ཅིག་དཀྲོང་བསྐྱེད་བྱས་ལ། ལས་བུམ་ཁཎྜ་རོ་ཧེས་བསངས། སྭ་བྷཱ་
ཝས་སྦྱངས། སྟོང་པའི་ངང་ལས་ཧཱུཾ་ལས་རིན་པོ་ཆེའི་བུམ་པའི་ནང་དུ། ཧཱུཾ་ལས་
བསང་ཆུ་རྫས་རྣམས་ཀྱི་བགེགས་དང་མ་དག་པ་སེལ་བའི་ནུས་པ་དང་ལྡན་པར་གྱུར།
ཨོཾ་ཁཎྜ་རོ་ཧེ་ཧུཾ་ཧཱུཾ་ཕཊ། ཅེས་བཟླས་ནས་བསང་ཆུ་བསྒྲུབ། དེ་ནས་ནང་མཆོད།
ཕྱི་མཆོད། གཏོར་མ་རྣམས་བྱིན་རླབས་གཞུང་ལྟར་བྱ། རང་གི་ཐུགས་ཀའི་བཾ་ལས་
འོད་ཟེར་འཕྲོས་པས་བསྙེན་སྒྲུབ་ལ་བར་དུ་གཅོད་པའི་གདོན་བགེགས་ཐམས་ཅད་
བཀུག་པར་གྱུར། ཨོཾ་སརྦ་བིཛྫཱ་ནྣ་མཿསརྦ་ཏ་ཐཱ་ག་ཏེ་བྷོ་བི་ཤྭ་མུ་ཁེ་བྷྱཿ སརྦ་ཏད་ཁཾ་
ཨུངྒ་ཏེ་སྤ་ར་ཎ་ཧི་མཾ་ག་ག་ན་ཁཾ་གྲྀསྣེདཾ་བ་ལིཏ་ཡེ་སྭཱཧཱ། ལན་གསུམ། ཨོཾ་སུམྦྷ་ནཾ་
སུསྟ་ཧུཾ་ཧཱུཾ་ཕཊ། ཨོཾ་གྲེཧྣ་གྲིཧྞ་ཧུཾ་ཧཱུཾ་ཕཊ། ཨོཾ་འགྲིཟ་བ་ཡ་གྲིཧྞ་པ་ཡ་ཧུཾ་ཧཱུཾ་ཕཊ། ཨོཾ་ཨྰ་
ན་ཡ་ཧོ་བྷ་ག་ཝན་བཛྲ་ཧུཾ་ཧཱུཾ་ཕཊ། ལན་གསུམ། ན་མོ་རྩ་བརྒྱུད་ཀྱི་བླ་མ་ཡི་དམ་
སངས་རྒྱས་བྱང་སེམས་དཔའ་བོ་མཁའ་འགྲོ་ཆོས་སྐྱོང་སྲུང་མ་སྤྱི་དང་། ཁྱད་པར་དུ་
163

ཡང་རྗེ་བཙུན་མཁའ་སྤྱོད་དབང་མོའི་ལྷ་ཚོགས་འཁོར་དང་བཅས་པའི་བདེན་པའི་
མཐུལ་བརྟེན་ནས་བསྙེན་སྒྲུབ་ལ་བར་དུ་གཅོད་པའི་གདོན་བགེགས་ ཐམས་ཅད་
གཏོར་མ་འདིས་ཚིམ་པར་གྱིས་ལ་རང་རང་སོ་སོའི་གནས་སུ་སོངས་ཤིག །ཨོཾ་སུཔྟ་ནི་
དང་། ཁཎྜ་རོ་ཧི་བརྗོད། གཏོར་མ་གུལ་ཡུངས་བསང་ཆུ་རོལ་མོས་བསྐྲད། རང་གི་
ཐུགས་ཀའི་བཾ་ལས་འོད་ཟེར་ཕྱོགས་བཅུར་འཕྲོས་པས། རྡོ་རྗེའི་ས་གཞི་རྭ་བ་གུར་བླ་
རེ་དང་བཅས་པའི་ཕྱི་རོལ་ཏུ་ཁ་དོག་སྣ་ལྔ་པའི་མེ་དཔུང་གཡོན་སྐོར་དུ་འཁྱིལ་ཞིང་
འབར་བར་གྱུར། ཅེས་སྲུང་འཁོར་བསྒོམས་པའི་ནང་དུ་མཚམས་ཁོངས་སུ་འཇུག་
འོས་རྣམས་ཚུད་པར་བསམ། རང་གི་གནས་རྣམས་སུ་ཟླ་བའི་དཀྱིལ་འཁོར་གྱི་སྟེང་
དུ། ནས། ཙཎྜི་ཀའི་ངོ་བོ་རྣམས་སུ་གྱུར། ཅེས་བདག་བསྲུང༌། དེ་ནས་སྒྲུབ་ཁང་
གི་སྒོ་འགྲམ་དུ་མཚམས་མཐོ་བཞག་པའི་མདུན་དུ་མཆོད་གཏོར་བཤམས་པ་སྒྲུབ་
ཐབས་ལྟར་བྱིན་གྱིས་བརླབས་ལ། མཐོ་ཡོར་ཁཎྜ་རོ་ཧེས་བསངས། སྭ་བྷཱ་ཝས་
སྦྱངས། སྟོང་པའི་ངང་ལས་པད་ཟླའི་སྟེང་དུ་རྒྱལ་ཆེན་འཕགས་སྐྱེས་པོ་སྐུ་མདོག་
སྔོན་པོ་ཞལ་གཅིག་ཕྱག་གཉིས་ཀྱིས་རལ་གྲི་འཛིན་པ། དར་དང་རིན་པོ་ཆེས་བརྒྱན་
ཅིང་རྒྱལ་པོ་རོལ་བའི་སྟབས་ཀྱིས་བཞུགས་པའི་སྤྱི་བོར་ཨོཾ། མགྲིན་པར་ཨཿ ཐུགས་
ཀར་ཧཱུཾ། ཐུགས་ཀའི་ཧཱུཾ་ལས་འོད་ཟེར་འཕྲོས་པས། རི་རབ་ཀྱི་ལྷོ་ཕྱོགས་ནས་རྒྱལ་
ཆེན་འཕགས་སྐྱེས་པོ་འཁོར་དང་བཅས་པ་ཨོཾ་བཛྲ་ས་མཱ་ཛཿཛཿཧཱུཾ་བཾ་ཧོཿགཉིས་སུ་
མེད་པར་གྱུར། ཅེས་བསྐྱེད་ལ། རྒྱལ་ཆེན་འཕགས་སྐྱེས་པོའི་ལྗགས་འོད་ཟེར་གྱི་སྦུ་
གུས་གཏོར་མའི་བཅུད་དྲངས་ཏེ་གསོལ་བར་གྱུར། ཨོཾ་མཧཱ་རཱ་ཛ་བི་རཱུ་ཌྷ་ཀ་ས་པ་རི་
ཝཱ་ར་ཨི་དཾ་བ་ལིཏ་ཁ་ཁ་ཁཱ་ཧི་ཁཱ་ཧི། ལན་གསུམ་གྱིས་ཕུལ། ཨོཾ་མ་ཧཱ་རཱ་ཛ་བི་རུ་ཌྷ་ཀ་
ས་པ་རི་ཝཱ་ར་ཨགྷཾ། ནས། ཤཔྟ་པྲ་ཏཱི་ཙྪ་ཡེ་སྭཱཧཱའི་བར་གྱིས་མཆོད། དཔའ་པོ་ཆེན་
པོ་སྟོབས་པོ་ཆེ། །ཁ་དོག་སྔོན་པོ་རལ་གྲི་འཛིན། །གྲུལ་བུམ་ཚོགས་ལ་དབང་བསྒྱུར་
བའི། །འཕགས་སྐྱེས་པོ་ལ་ཕྱག་འཚལ་ལོ། །ཞེས་བསྟོད། བདག་གི་བསྙེན་པའི་བྱ་
བ་འདི། །ཇི་སྲིད་ལེགས་པར་གྲུབ་ཀྱི་བར། །ཕྱི་ནང་འགལ་རྐྱེན་ཀུན་ཞི་ཞིང་། །
མཐུན་རྐྱེན་འགྲུབ་པའི་འཕྲིན་ལས་མཛོད། ཅེས་མེ་ཏོག་གཏོར་ལ་འདོད་དོན་ཞུ་
164

ཞིང་མཆོད་པ་བསྡུའོ། །
གཉིས་པ་དངོས་གཞི་ནི། །སྲོད་ཀྱི་ཚེ་བདེ་བའི་སྟན་ལ་ལུས་གནད་དང་ལྡན་
པས་འདུག་ལ། བདུད་རྩི་མྱང་བ། ཚད་མེད་ཀྱིས་བསྡུས་པ་སྐྱབས་འགྲོ་སེམས་
བསྐྱེད། རྡོར་སེམས་སྒོམ་བཟླས། བླ་མ་བསྐྱེད་བསྟིམ། སྐུ་གསུམ་ལམ་འཁྱེར་ཚང་
བའི་བདག་ལྟར་བསྐྱེད་པ། འགྲོ་བ་དག་པ། ལུས་དཀྱིལ་བསྐྱེད་པ། དཔའ་བོ་
དཔའ་མོའི་བྱིན་རླབས། གོ་བགོ་བ། དབང་བསྐུར་རྒྱས་གདབ། མཆོད་བསྟོད་
རྣམས་གཞུང་ལྟར་སྔོན་དུ་བཏང་སྟེ། ང་རྒྱལ། རྣམ་པ་སྤྱི་བྱེ་བྲག ལུས་དཀྱིལ་
བཅས་ལ་ཅུང་ཟད་རེ་སེམས་འཛིན། དེ་ནས་བགྲང་འཕྲེང་སྙིམ་པར་བཟུང་ལ། ཨོཾ་
པ་དེ་པ་དེ་མཧཱ་ཛྙཱ་ནཾ་སརྦ་བུདྷ་མཧཱ་བྷ་བེ་ཧཱུཾ་ཧཱུཾ་ཧཱུཾ་ཧོ་ཧོ་ཧོ་ཨཱཿཁཾ་སྭཱཧཱ། ལན་གསུམ་
བཟླས་པའི་ཁ་རླངས་ཀྱིས་བཏབ་སྟེ།
གཡོན་པའི་མཐེབ་སྲིན་གྱིས་བགྲང་ཞིང་།
བཟླས་དམིགས་གསལ་བཏབ་སྟེ། ཧ་ཅང་མྱུར་བ་དང་ཡི་གེ་རེ་རེ་ནས་འདོན་པའི་ཧ་
ཅང་དལ་བ་དང༌། གཞན་གྱིས་ཐོས་པའི་སྒྲ་ཆེས་པ་དང༌། རང་གིས་ཀྱང་མི་ཐོས་
པའི་སྒྲ་ཧ་ཅང་ཆུང་བ་དང༌། གཏམ་སྨྲ་བས་བར་ཆོད་པ་དང་། སེམས་གཞན་དུ་
གཡེང་བ་དང་། ཐུང་ངུ་རིང་པོར་འདོན་པ་དང༌། རིང་པོ་ཐུང་ངུར་འདོན་པ་སྟེ་
སྐྱོན་བརྒྱད་དང་བྲལ་བར་དག་བཟླས་ལ་གྲངས་བསགས་རྗེས། ཡིད་བཟླས་ལན་
གསུམ་ཙམ་དང༌། ཞར་བྱུང་རྫོགས་རིམ་གཉིས་སམ། མཐུན་མོང་མ་ཡིན་པའི་རྩ་
དབུ་མའི་དམིགས་སྐོར་གསུམ་གང་རུང་ལ་གཤར་སྒོམ་རེ་བྱས་ཏེ། བསམ་མི་ཁྱབ་
མཐུན་མོང་བ་དང་མཐུན་མོང་མིན་པ་གང་རུང་གིས་མཇུག་བསྡུས་ནས་རྒྱུན་སྤྱོད་གྱི་
ལྷར་ལངས་ལ་གོ་ཆ་དང་ཚམ་དམས་ཀྱིས་བསྲུང༌། དེ་ནས་མཆོད་གཏོར་བྱིན་གྱིས་
བརླབས་ལ། གཏོར་འབུལ། འདོད་གསོལ། ཧེ་རུ་ཀའི་ཡིག་བརྒྱ། བཟོད་གསོལ།
གཤེགས་གསོལ། སྨོན་ལམ། ཤིས་བརྗོད་བཅས་གཞུང་ལྟར་བྱས་ལ། ཉལ་བའི་
རྣལ་འབྱོར་གསལ་བཏབ་སྟེ་ཉལ་ལོ། །སང་ཐོ་རངས་ལྡང་བའི་རྣལ་འབྱོར་གསལ་
བཏབ་སྟེ་ལངས་ལ། བདུད་རྩི་མྱང་བ་ནས་ཚམ་དམས་ཀྱིས་བསྲུང་བའི་བར་སྔར་
ལྟར་ལ་སྨོན་ལམ་རྒྱས་བསྡུས་གང་རུང་བྱས་ནས་ཐུན་མཚམས་སྤྱོད་ལམ་གྱི་རྣལ་
165

འབྱོར་ལ་འཇུག དེ་ཡང་ཉིན་རེ་གཞིན་ཐོར་ཐུན། སྔ་ཐུན། དགོང་ཐུན། སྲོད་
ཐུན་ཏེ་ཐུན་བཞིར་བྱེད་ཅིང་། ཉི་མ་འཆར་ནུབ་ཀྱི་ཟེར་ཁ་གཉིས་དང༌། ཉིན་
མཚན་གྱི་གུང་གཉིས་ཏེ་བཞིར་ཐུན་མཚམས་ཁེལ་བ་བྱ། ཐུན་སྔ་མ་གསུམ་ལ་ཤིས་
གཏོར་འབུལ་
བརྗོད་དང་ཕྱི་མ་གསུམ་ལ་རྡོར་སེམས་སྒོམ་བཟླས་མི་དགོས་ཤིང་།
ཡང་སྲོད་ཐུན་གྱི་མཐའ་ཁོ་ནར་བྱས་པས་ཆོག་གོ ། མངོན་རྟོགས་ཐུན་ཐམས་ཅད་
ལ་རྒྱས་པ་མ་གྲུབ་ན་ཕྱི་མ་གསུམ་ལ་བསྡུས་པར་རུང་བས་དེའི་བསྡུ་ཚུལ་ནི།
བདུད་
རྩི་མྱང་བ་དང་སྐྱབས་སེམས་གཞུང་ལྟར་ལ། སྐུ་གསུང་ཐུགས་ཀྱི་བྱིན་རླབས་ཐོབ་
པར་གྱུར། མདུན་གྱི་ནམ་མཁར་སེང་ཁྲི་པདྨ་ཉི་ཟླ་བརྩེགས་པའི་སྟེང་དུ། ནས།
སྐྱབས་གནས་ཐམས་ཅད་འདུས་པའི་ངོ་བོར་གྱུར། དུས་གསུམ་སངས་རྒྱས་ཐམས་
ཅད་ཀྱི་ངོ་བོ་བླ་མ་རིན་པོ་ཆེ་ལ་གསོལ་བ་འདེབས་སོ། །བདག་གི་རྒྱུད་བྱིན་གྱིས་
བརླབ་ཏུ་གསོལ། ལན་གསུམ། རྩ་བའི་བླ་མ་རང་ལ་རྗེས་སུ་ཆགས་པས་འོད་དམར་
པོའི་རྣམ་པར་ཞུ་བ། ནས། ཡེ་ཤེས་ཀྱི་མེ་འབར་བའི་དབུས་ན་བཞུགས་པ། རྣམ་
སྣང་ཧེ་རུ་ཀ་ཡུམ་དང་བཅས་པས་དབུ་བརྒྱན་པའོ། །རང་གི་སྙིང་གར་ཆོས་འབྱུང་
དམར་པོ། ནས། དེ་ཐམས་ཅད་རྡོ་རྗེ་རྣལ་འབྱོར་མའི་སྐུར་གྱུར། ༈ རང་གི་
ཐུགས་ཀའི་བཾ་ཡིག་ལས་འོད་ཟེར་འཕྲོས་པ་སྨིན་མཚམས་ནས་ཐོན་ཏེ། ནས། ཙཎྜི་
ཀའི་ངོ་བོ་རྣམས་སུ་གྱུར། མཚམས་འདིར་ང་རྒྱལ་དང་རྣམ་པ་སྤྱི་བྱེ་བྲག་ལ་སེམས་
ཅུང་ཟད་རེ་ཟིན་ནས། རང་གི་སྙིང་གར་ཆོས་འབྱུང་དམར་པོ། ནས། རྒྱུད་བྱིན་
གྱིས་བརླབས་པར་གྱུར། དེ་ནས་ངག་བཟླས་ཡིད་བཟླས་གཉིས་བྱ། བསམ་མི་ཁྱབ་
གཉིས་གང་རུང་གི་མཐར་སྤྱོད་ལམ་གྱི་ལྷར་འདས་ནས་གོ་ཆ་ཚམ་དམས་སྨོན་ལམ་
བསྡུས་པ་བཅས་བྱེད་པའོ། །
ཉལ་བའི་རྣལ་འབྱོར་རྫོགས་རིམ་སྤྲོས་མེད་ཀྱིས་བྱེད་ན་ཡིད་བཟླས་ཀྱི་མཇུག་
ཏུ་གཏོར་འབུལ་ནས་ཤིས་བརྗོད་ཀྱི་བར་བཏང་ནས། བསམ་མི་ཁྱབ་མཐུན་མོང་
བའི་འོད་གསལ་སྟོང་པ་ཉིད་དུ་ཐིམ་པར་གྱུར། ཅེས་ཉལ་ལ། སང་ཐོ་རངས་སྟོང་
པའི་ངང་ལས་རང་ཉིད་སྐད་ཅིག་གིས་རྗེ་བཙུན་རྡོ་རྗེ་རྣལ་འབྱོར་མར་གྱུར་བའི་
166

གནས་རྣམས་སུ་ཞེས་སོགས་ལྡང་བའི་རྣལ་འབྱོར་བྱ། མཚམས་སྟན་ལས་ལྡང་བའི་
ཚེ་གདན་གྱི་ཁར་སྟེང་གོས་ཀྱི་སྟེང་དུ་འཕྲེང་བ་ལ་རྡོ་རྗེའི་མདུད་པ་བཏབ་སྟེ་འཇོག
ཐུན་མཚམས་སུའང་སྤྱོད་ལམ་གྱི་རྣལ་འབྱོར་དང་ཁ་ཟས་ཀྱི་རྣལ་འབྱོར་དང༌། རྣལ་
འབྱོར་གྱི་གྲོགས་སུ་འགྲོ་ན། ཁྲུས་ཀྱི་རྣལ་འབྱོར་དང༌། གནས་ཁང་བྱི་དོར་དང་།
མཆོད་པ་བསྡུ་འབུལ་དང༌། འཆག་མེད་དམ་བཅའ་ཡོད་པའི་ཡི་དམ་ཆོས་སྐྱོང་གི་
བཟླས་སྒོམ་གཏོར་འབུལ་དང་ཆོས་མཐུན་དགོས་གལ་ཆེ་ངེས་ཀྱི་མཚམས་གཡོག་དང་
ཕྲན་བུ་ངག་སྨྲ་བ་དང༌། བསྙེན་སྒྲུབ་སྐོར་གྱི་རྣམ་གཞག་སྟོན་པའི་གཞུང་ལ་ལྟ་བ་
དང༌། སྐྲ་སེན་སོགས་ཧ་ཅང་རིང་བས་འདུལ་བའི་བཅས་མཚམས་ལས་འགལ་ཉེན་
འདུག་ན་འདྲེག་པ་རྣམས་ལ་འགལ་བ་མེད། གཞན་མ་ལུས་ལྷ་སྐུ། ངག་བཟླས་
བརྗོད། ཡིད་བདེ་སྟོང་གི་རྣམ་རོལ་ཏུ་འཆར་བ་ལ་མོས་པ་ཡིད་བྱེད་ཚུན་ཆད་ཀྱིས་
བསླབ་དགོས། མདོར་ན་ཐུན་དངོས་གཞི་དང་ཐུན་མཚམས་ཀྱི་བྱ་བ་ཐམས་ཅད་
རྣལ་འབྱོར་བླ་མེད་ཀྱི་བསྙེན་ཡིག་རྒྱས་པ་རྣམས་དང་བརྒྱུད་ལྡན་དམ་པའི་ ཕྱག་
བཞེས་ལས་ཇི་ལྟར་འབྱུང་བ་ལས་ཆད་ལྷག་མེད་པར་ དྲན་ ཤེས་ དང་སྙིང་སྟོབས་
བསྐྱེད་ནས་སྟེང་ནས་ཐོག་བབས་པ་དང་འོག་ནས་མཚོ་རྡོལ་བ་སོགས་བྱུང་ཡང་གཡོ་
འགུལ་མི་བྱེད་པར་བསྙེན་སྒྲུབ་མཐར་དབྱུང་བའི་ཞེ་དམ་དྲག་ཏུ་བྱེད་ཅིང་། དེ་ལྟར་
ནུས་པར་བླ་མ་དཀོན་མཆོག་མཁྱེན་སྙམ་པ་བྱའོ། །
གསུམ་པ་མཇུག་ནི། བསྙེན་པའི་བཟླས་གྲངས་སོང་བ་ན་བཏང་རག་གི་ཚུལ་
དུམཆོད་གཏོར་ཚོགས་རྫས་བཟང་པོ་དང་བཅས་ཉིན་ཁ་ཤས་དཀྱིལ་འཁོར་སྒྲུབ་
མཆོད་དང་བདག་འཇུག ཁ་སྐོང་བའི་སྦྱིན་སྲེག་སོགས་བྱེད་ཅིང་། སྔ་ཐུན་མདོར་
བསྡུས་ཤིག་གི་མཇུག་ཏུ། མཚམས་མཐོའི་མདུན་དུ་མཆོད་གཏོར་བཤམས་པ་བྱིན་
གྱིས་བརླབས་ཏེ། རྒྱལ་ཆེན་འཕགས་སྐྱེས་པོའི་ལྗགས་འོད་ཟེར་གྱི་སྦུ་གུས། ཞེས་པ་
ནས། འཕགས་སྐྱེས་པོ་ལ་ཕྱག་འཚལ་ལོ། །ཞེས་པའི་བར་གོང་ལྟར་བརྗོད་ལ།
ཡིག་བརྒྱས་ཆད་ལྷག་བསྐངས། མ་འབྱོར་བ་དང་ཉམས་པ་དང། ཞེས་སོགས་ཀྱིས་
བཟོད་པར་གསོལ། ༀ༑ རྒྱལ་ཆེན་འཕགས་སྐྱེས་འཁོར་བཅས་ཀྱིས། །སྟོངས་
167

གྲོགས་འཕྲིན་ལས་བསྒྲུབས་པ་ལེགས། །རང་གི་གནས་སུ་གཤེགས་ནས་ཀྱང༌། །ཇི་
བཞིན་དུས་སུ་འདིར་སྤྱོན་ཅིག །བཛྲ་མཿཡེ་ཤེས་པ་རང་བཞིན་གྱི་གནས་སུ་གཤེགས་
ཤིང་། དམ་ཚིག་པ་རང་ལ་ཐིམ་པར་གྱུར། ཅེས་བརྗོད། དེ་ནས་མཆོད་གཏོར་དམ་
རྫས་རྙིང་པ་རྣསམ་རང་དང་དམ་ལྡན་རྣམས་ཀྱིས་བྱིན་རླབས་སུ་ལོངས་སྤྱོད་པའམ་
ཆུ་ཀླུང་དུ་གཤེགས་པ་དང༌། བསྒྲུབ་རྫས་རྣམས་དབེན་པར་བསྡུས་རྗེས་དམ་ཚིག་
གཙང་བ་ཞིག་ནས་བཟུང་སྟེ་ཕྱི་མི་རྣམས་དང་རིམ་གྱིས་འཕྲད་ནས་གྲིབ་དང་འདྲིས་
སུ་འཇུག་པ་དང༌། སྒོམ་བཟླས་ཆག་མེད་ཀྱི་རིམ་པ་ལ་རྒྱུན་དུ་འབད་པའི་སྒོ་ནས་
དལ་བའི་རྟེན་ལ་སྙིང་པོ་བླང་བར་བྱའོ། །
སྨྲས་པ། གྲངས་མེད་ཌཱ་ཀིའི་གཙོ་མོ་མཁའ་སྤྱོད་མ། །ཟབ་ལམ་སྒོམ་དང་
བཟླས་པས་བསྙེན་བྱས་ཏེ། །དཔའ་བོ་མཁའ་འགྲོ་བྱེ་བའི་སྟི་གནས་མཆོག །མཁའ་
སྤྱོད་རིག་འཛིན་གནས་སུ་འཇུག་ཐབས་འདི། །རྩ་བཤད་རྒྱུད་དང་དེ་འགྲེལ་རྒྱ་བོད་
གཞུང༌། །མཁས་གྲུབ་ཞལ་ལུང་རིམ་བརྒྱུད་མན་ངག་གསུམ། །ཕལ་ཁ་སྦྱར་ནས་
བྲིས་མོད་དེ་ལྟ་ནའང་། །བྱིས་བློས་གང་ནོངས་ལྷ་དང་བླ་མར་འཆགས། །དགེ་
ཚོགས་དུང་དང་ཞོ་གསར་སྟོན་ཟླའི་སྤུན། །གང་ཞིག་ཐོབ་ངེས་མཁའ་མཉམ་མ་རྒན་
འགྲོ །མ་ལུས་མཁའ་སྤྱོད་གནས་སུ་ཁྲིད་ནས་ཀྱང༌། །བཅུ་གསུམ་རྡོ་རྗེ་འཛིན་པའི་
སར་འགོད་ཤོག ། ཅེས་རྗེ་བཙུན་ནཱ་རོ་མཁའ་སྤྱོད་མའི་བསྙེན་ཡིག་གནད་ཀྱི་ལྡེ་
མིག་ཅེས་བྱ་བ་འདི་ཡང་ཆ་ཚང་བའི་ལམ་ལ་ཚེ་བློས་བཏང་གིས་སྒྲུབ་པ་སྙིང་པོར་
མཛད་པ་དཔོན་ཚང་ཚེ་དབང་རྡོ་རྗེའི་གསུང་གིས་བསྐུལ་མ་ནན་ཆེར་མཛད་ངོར།
བདག་ཆེན་ཀུན་དགའ་བཀྲ་ཤིས། རྒྱལ་རྩེ་བ་ངག་དབང་བསོད་ནམས། རྨོར་ཆེན་
ཀུན་དགའ་ལྷུན་གྲུབ་རྣམས་ཀྱི་གཞུང་ལ་བརྟེན་ནས། བན་གཟུགས་སྙོམ་ལས་པ་
དྷརྨ་བྷ་དྲས་སྦྱར་བའོ། ཤུ